# Državnik novog kova

### Izvor: Wikipedija

Rik Mayall kao Alan B'stard

Državnik novog kova (eng. The New Statesman) je nagrađivana britanska humoristična serija iz kasnih osamdesetih i ranih devedesetih godina koja je satirizirala britansku konzervativnu vladu toga doba kao i razne druge političke teme.

Glavnu ulogu, torijevskog političara Alana B'Starda, igrao je komičar Rik Mayall. B'Stard je prikazan kao pohlepni, pokvareni i arogantni ultradesničar i sadist. Radnja se većinom odvijala u uredu u britanskom parlamentu i uključivala je Piersa Fletcher-Dervisha, njegovog prostodušnog pomoćnika u političkim spletkama. Često se pojavljivala i Alanova žena Sarah s kojom ima odnos obostrane nesnošljivosti.

Serija ima četiri sezone s ukupno 26 epizoda, te tri specijalne epizode; 2006. je napravljena i predstava koja ismijava modernu britansku politiku. Glavna glazbena tema serije je obrada ulomka djela Slike s izložbe, Modesta Musorgskog, od strane Alana Hawkshawa.

## [uredi] Uloge

- Rik Mayall kao Alan B'Stard
- Michael Troughton kao Piers Fletcher-Dervish
- Marsha Fitzalan kao Sarah B'Stard
- Rowena Cooper kao Norman/Norma Bormann (sezona 1)
- Charles Gray kao Roland Gidleigh-Park (sezona 1)
- Vivien Heilbron kao Beatrice Protheroe (sezona 1)
- Stephen Nallon kao Mrs Thatcher (sezone 1-2)
- John Nettleton kao Sir Stephen Baxter (sezone 1-2)
- Nick Stringer kao Bob Crippen (sezone 1-2)
- Berwick Kaler kao Geoff Diquead (sezona 2)
- Terence Alexander kao Sir Greville McDonald (sezone 3-4)

## [uredi] Popis epizoda

Upozorenje čitatelju: Slijedi tekst koji sadrži pojedinosti o radnji i/ili završetku ovog djela.

Sezona 1 (1987.)
Happiness Is A Warm Gun | Alan je izabran u parlament.
Passport to Freedom | Supruga, Sarah planira razvod, a Alan putuje u Njemačku.
Sex is Wrong | Upliće se u kampanju protiv pornografije.
Waste Not, Want Not | Pokušava se riješiti nuklearnog otpada.
Friends of St. James | Alanov školski kolega ga upliće u svoju spletku.
Three Line Whipping | Alan u bordelu, kasnije napada taksista.
Baa Baa Black Sheep | Sklapa dogovor s američkim lancem brze hrane kako bi zadržao status zastupnika.
Sezona 2 (1989.)
Fatal Extraction | Alan pokušava oduzeti radnicima pravo glasa kako bi se dokopa naftom bogatog područja.
Live From Westminster | Pokušava popraviti svoju sliku u javnosti.
The Wapping Conspiracy | Postaje pokrovitelj djevojačkoj sportskoj udruzi.
The Haltemprice Bunker | Alan se uključuje u lov na nacističkog ratnog zločinca.
California Here I Come | Putuje u Hollywood i završava u zatvoru zbog droge.
May The Best Man Win | Piersova zaručnica planira udaljiti ga od Alanovog štetnog utjecaja.
Piers Of The Realm | Piers napreduje u političkoj hijerarhiji.
Specijalne epizode (1989. i 1990.)
Comic Relief | Kratka 15-minutna epizoda.
Who Shot Alan B'Stard? | 70-minutna epizoda. Alan organizira lažni atentat na sebe kako bi ponovno uveo smrtnu kaznu, no plan se izjalovi i sam biva osuđen na smrt.
Sezona 3 (1991.)
Labour Of Love | Alan se sukobljava s još popularnijim i radikalnijim desničarom.
The Party's Over | Alan je zadužen za stranačku izbornu kampanju.
Let Them Sniff Cake | Zagovornici prava životinja prijete Alanu koji se uz to upliće u trgovinu drogom.
Keeping Mum | Trudi uvesti zakon o smanjenju socijalne pomoći umirovljenicima i suočava s majkom.
Natural Selection | Pokušava uništiti lokalnog biznismena koji mu je postao politički suparnik.
Profit Of Boom | Na putu u SSSR, Alan je uhićen zbog urote protiv Gorbačova i poslan u gulag.
Sezona 4 (1992.)
Back From The Mort | Alan je oslobođen iz gulaga i izabran u Europski parlament.
H*A*S*H | Pokušava zaraditi legalizacijom kanabisa.
Speaking In Tongues | Pokušava zaraditi koristeći prevoditelje Europske Zajednice.
Heil And Farewell | Pokušava preuzeti vodstvo nad grupom neonacista.
A Bigger Splash | Nastoji zaraditi koristeći humanitarnu pomoć za Bosnu.
The Irresistible Rise of Alan B'Stard | Pokušava se dokopati važne pozicije u vladi.
Specijalna epizoda (1994.)
A B'Stard Exposed | Intervju s Alanom o povratku u parlament i planovima za budućnost.
Predstava
Episode 2006: The Blair B'Stard Project | Alan je postao laburist i čelnik fiktivne 9 Downing Street te uz pomoć svojeg novog suradnika Franka, posljednjeg socijalista u stranci, nastoji priskrbiti položaj državnog poglavara.

## [uredi] Vanjske poveznice

- The New Statesman na Internet Movie Database
- The New Statesmen Series Guide
- British Film Institute Screen Online

Dobavljeno iz "http://hr.wikipedia.org../../../d/r/%C5%BE/Dr%C5%BEavnik_novog_kova.html"

Kategorija: TV serije

##### Views

- Članak
- Razgovor
- Trenutna inačica

##### Traži

##### Drugi jezici

- English
- Français